CELEX: 62008FN0098
Language: sl
Date: 2008-12-11 00:00:00
Title: Zadeva F-98/08: Tožba, vložena 11. decembra 2008 – Nijs proti Računskemu sodišču

21.2.2009   
            
            
               SL
            
            
               Uradni list Evropske unije
            
            
               C 44/76
            
         Tožba, vložena 11. decembra 2008 – Nijs proti Računskemu sodišču
   (Zadeva F-98/08)
   (2009/C 44/137)
   Jezik postopka: francoščina
   Stranki
   
      Tožeča stranka: Bart Nijs (Aalst, Belgija) (zastopnik: F. Rollinger, odvetnik)
   
      Tožena stranka: Evropsko računsko sodišče
   Predmet in opis spora
   Prvič, razglasitev ničnosti odločbe o nenapredovanju tožeče stranke v letu 2008 in, drugič, toženi stranki naj se naloži povrnitev premoženjske in nepremoženjske škode, nastale tožeči stranki.
   Predlogi tožeče stranke
   
               —
            
            
               Odločba o nenapredovanju tožeče stranke v letu 2008, objavljena v obvestilu zaposlenim št. 32/2008 z dne 5. maja 2008, ter pripravljalna dejanja za ta dokument, zlasti odločbi z dne 19. in 28. februarja 2008, ki sta bili predmet obvestil zaposlenim št. 10-2008 in št. 17-2008, s katerimi so bili sprejeti seznami oseb, ki lahko 1. januarja 2008 napredujejo, naj se glede tožeče stranke razglasijo za nične;
            
         
               —
            
            
               izrecno naj se ugotovi ničnost poznejših odločb in zgoraj navedenih pripravljalnih dejanj;
            
         
               —
            
            
               toženi stranki naj se naloži povrnitev premoženjske škode v višini izgube dohodka, ki jo je tožeča stranka utrpela glede na najvišje plačilo, do katerega bi bil lahko upravičena, če njena kariera ne bi bila ovirana zaradi zgoraj navedenega obdobja, ter nepremoženjske škode v višini 10 000 EUR, ki naj se jo naloži poleg odškodnine, ki se jo zahteva v drugih sporih;
            
         
               —
            
            
               Evropskemu računskemu sodišču naj se naloži plačilo stroškov.